ZAVOD ZA ZAŠTITU OKOLIŠA I PRIRODE

Zagreb, 31. prosinca 2024.

**OBAVIJEST o načinu i formatu dostave podataka o provedenim akcijama prikupljanja otpada za 2024. godinu**

Sukladno odredbama članka 115. Zakona o gospodarenju otpadom („Narodne novine“, br. [84/2021](https://narodne-novine.nn.hr/clanci/sluzbeni/2021_07_84_1554.html) i [142/23](https://narodne-novine.nn.hr/clanci/sluzbeni/2023_11_142_1953.html) - Odluka USRH), pravna i fizička osoba – obrtnik može, u suradnji s osobom koja posjeduje dozvolu za gospodarenje otpadom ili je upisana u Evidenciju kao sakupljač otpada ili kao oporabitelj bez dozvole ili kao trgovac koji je ovlašten preuzeti otpad u posjed, organizirati akciju prikupljanja određenog otpada u svrhu provedbe sportskog, edukativnog, ekološkog ili humanitarnog sadržaja.

Sukladno stavku 4. navedenog članka Zakona **nadležni upravni odjel jedinice lokalne samouprave odnosno Grada Zagreba dužan je** **dostaviti izvješće o provedenim akcijama na svojem području** Ministarstvu zaštite okoliša i zelene tranzicije do 31. ožujka tekuće godine za prethodnu kalendarsku godinu.

Izvješće o provedenoj akciji dostavlja se na [obrascu](https://isgo-portal.mingor.hr/sites/default/files/dokumenti/2023-04/OTP_Obrazac_akcije%20prikupljanja%20otpada.xlsx) objavljenom na [mrežnoj](http://www.haop.hr/hr/tematska-podrucja/otpad-registri-oneciscavanja-i-ostali-sektorski-pritisci/gospodarenje-otpadom-6) [stranici](https://isgo-portal.mingor.hr/hr/obrasci/akcije-prikupljanja-otpada) [Ministarstva.](http://www.haop.hr/hr/tematska-podrucja/otpad-registri-oneciscavanja-i-ostali-sektorski-pritisci/gospodarenje-otpadom-6)

Ako na području jedinice lokalne samouprave odnosno Grada Zagreba nisu održane akcije prikupljanja otpada tijekom 2024. godine, molimo da nas o tome isto tako izvijestite.

Molimo Vas da predmetno izvješće dostavite na email adresu: statistike.otpada@mzozt.hr.

Također, napominjemo da se akcije prikupljanja otpada ne smatraju izobrazno-informativnim aktivnostima u smislu članka 114. Zakona o gospodarenju otpadom te se eventualne prijave putem mrežne aplikacije na Portalu sprječavanja nastanka otpada neće smatrati ispunjavanjem zakonske obveze.